Saab JAS 39 Gripen

Saab JAS 39 Gripen ye un avión de caza de cuarta cheneración desarrollau por Saab AB Jane's Encyclopedia of Aviation, Random House, 1993, ISBN 978-0517103169. O suyo primer vuelo estió en 1988. Tien un motor Volvo RM12  y una velocidat maxima de Mach 2 . Se'n han construyiu 271 unidaz.

O Gripen tien una configuración d'ala delta y canard con un disenyo d'estabilidat relaxada u negativa y controls de vuelo fly-by-wire. Se'n han construyiu cuantas versions, agrupadas en series A, C y E.

As series Gripen A y C son empentadas por o motor GE F404G (anteriorment designau Volvo RM12) y a serie E ye empentada por o motor GE F414G, y tien una velocidat maxima de Mach 2. Os avions posteriors se modifican pa os estandars d'interoperabilidat d'a OTAN y realizar o refurnimiento de combustible aire-aire.

En 1979, o gubierno sueco prencipió os estudios de desarrollo d'un avión capaz de realizar misions de combate, ataque y reconoixencia pa reemplazar a lo Saab 35 Draken y a lo Saab 37 Viggen en a Fuerza Aeria Sueca. Se seleccionó y desembolicó un nuevo disenyo de Saab como que o JAS 39, que voló por primera vegada en 1988, a entrega d'o primer avión de producción en serie se produció en 1993 y dentró en servicio con a Fuerza Aeria Sueca en 1996. As variants amilloradas, con avionica mas abanzada y adaptacions pa tiempos de misión mas largos, prencipioron a dentrar en servicio en 2003.

Pa comercializar l'aeronau a livel internacional, Saab formó asociacions y esfuerzos de colaboración con interpresas aeroespacials estrancheras, incluida, en 2001, BAE Systems. En o mercato d'exportación, os primers modelos d'o Gripen aconsiguioron un exito moderau en as vendas a países d'Europa central, Sudafrica y o sud-este asiatico; Se sospeitaba de soborno en cualques d'istas adquisicions, pero as autoridaz zarroron a investigación en 2009.

Una versión actualizada y remodelada, designada Gripen JAS 39E / F pero anteriorment denominada Gripen NG u Super JAS, prencipió a entregar-se a as Fuerzas Aerias de Suecia y Brasil a partir de 2019. Os cambios d'a serie C a la serie E incluyen l'adopción d'un nuevo motor, o General Electric F414G, un radar activo de matriz escaniada electronicament (AESA) y una capacidat interna de combustible significativament mayor.

Historia operacional
O caza Gripen estió prebau en escenario de guerra entre a intervención militar d'una coalición de países d'Europa en Libia, baixo o mando d'a OTAN. O 31 de marzo de 2011, o Parlamento sueco autorizó a participación de Suecia en a Guerra de Libia por 240 votos a favor, cinco abstencions y 18 votos en contra. D'ista forma, os Gripen estioron os primers avions d'a Fuerza Aeria Sueca en prener parti en operacions belicas dende a misión d'as Nacions Unitas en o Congo, 1961-1963.

A composición d'a fuerza sueca consistiría en un total de ueito Gripen, mas un C-130 Hercules de refurnimiento aerio de combustible y una dotación d'uns 130 efectivos pa dar suporte a as aeronaus en as bases aerias italianas. Os avions suecos cosirarían a redolada d'exclusión aeria y tamién realizarían misions de reconoixencia aeria, escolta de bombarders y avions de refurnimiento aerio de combustible; pero l'ataque a posicions enemigas no dentraba entre os suyos cometius.

Os tres primers aparatos desapegoron l'un d'abril a as 10.00 horas dende a base de Ronneby, tenendo por destín a base de Singonela en Sicilia, Italia, dimpués de fer una escala tecnica en Hongría pa repostar combustible.

Manimenos que os politicos suecos aseguroron poseyer avions compatibles con os d'a OTAN, i habió problemas inicials con o combustible d'os Gripen, o Jet Fuel A1, diferent d'o nuevo combustible JP5 ecolochico emplegau por a resta d'os avions d'a OTAN.

 Referencias 

Categoría:Avions de caza
JAS 39 Gripen